
ANALIZE STANJA SUSTAVA CIVILNE ZAŠTITE
GRADA OSIJEKA U 2025. 

Obrazloženje

Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 18/18, 31/20, 20/21 i 114/22) (u daljnjem tekstu: Zakon) predstavničko tijelo, na prijedlog izvršnog tijela jedinice lokalne i područne (regionalne) razmatra i usvaja godišnju analizu stanja sustava civilne zaštite.
Sukladno članku 1. stavku 7. i članku 3. stavku 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21)(u daljnjem tekstu: Pravilnik) jedan od planskih dokumenata je godišnja analiza stanja sustava civilne zaštite, odnosno godišnja analiza stanja sustava civilne zaštite izrađuje se na temelju procjene rizika od velikih nesreća jedinica lokalne i područne (regionalne) samouprave.

Gradsko vijeće Grada Osijeka donijelo je Procjenu rizika od velikih nesreća za područje Grada Osijeka (Službeni glasnik Grada Osijeka br. 25/25.).

Temeljem članka 54. Pravilnika svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.
Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) i članka 19. točke 24. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20,  3/20, 4/21, 5/21-pročišćeni tekst, 8/24, 7/25 i 18/25) Gradsko vijeće Grada Osijeka na ____ sjednici održanoj __________ 2026. donijelo je 

Analizu stanja sustava civilne zaštite 

Grada Osijeka u 2025. 

UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanja posljedica terorizma i ratnih razaranja.

Analiza stanja sustava civilne zaštite izrađuje se na temelju Procjene rizika od velikih nesreća za područje Grada Osijeka (Službeni glasnik Grada Osijeka br. 25/25).

Analizom stanja sustava civilne zaštite prati se napredak implementacije ciljeva iz Smjernica za organizaciju i razvoj sustava civilne zaštite Grada Osijeka za period od 2023.-2026. (Službeni glasnik Grada Osijeka br. 3/23).

1. PLANSKI DOKUMENTI 


1.1.Procjena rizika od velikih nesreća i plan djelovanja civilne zaštite

Procjena rizika od velikih nesreća

Gradsko vijeće Grada Osijeka donijelo je Procjenu rizika od velikih nesreća za područje grada Osijeka (u daljnjem tekstu: Procjena rizika) (Službeni glasnik Grada Osijeka br. 25/25).

Procjena rizika izrađena je u svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima na temelju Smjernicama za izradu rizika od velikih nesreća za područje Osječko-baranjske županije („Županijski glasnik“ br. 4/17).

Procjena rizika označava metodologiju kojom se utvrdila priroda i stupanj rizika, prilikom čega se analizirala potencijalna prijetnja i procjena postojećeg stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i slično.

Procesi i metodologije procjenjivanja i analiziranja rizika stalno se razvijaju, stoga  Procjena rizika predstavlja stanje s danom usvajanja tog dokumenta za naredne tri godine.

Procjenu rizika potrebno je revidirati ili izraditi novu sukladno važećim propisima, odnosno po donošenju novih smjernica za izradu Procjene rizika.

Plan djelovanja civilne zaštite

Gradonačelnik je donio Plan djelovanja civilne zaštite za područje grada Osijeka (Službeni glasnik Grada Osijeka br. 3/19).

Sukladno promjenama u normativnom području, Procjeni rizika ili metodološkim promjenama, Plan djelovanja civilne zaštite će se revidirati ili izraditi novi.
1.2. Drugi akti od značaja za sustav civilne zaštite

Na prijedlog Gradonačelnika, Gradsko vijeće Grada Osijeka donijelo je:

1. Provedbeni Plan unapređenja zaštite od požara za područje grada Osijeka za 2025.

(Službeni glasnik Grada Osijeka br. 3/25)

2. Analizu stanja sustava civilne zaštite Grada Osijeka u 2024.

(Službeni glasnik Grada Osijeka br. 3/25)

3. Plan razvoja sustava civilne zaštite Grada Osijeka za 2025. s financijskim učincima za 2025.-2027. (Službeni glasnik Grada Osijeka br. 3/25)

4. Zaključak povodom razmatranja Izvješća o izvršenju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2024.

(Službeni glasnik Grada Osijeka br. 3/25)

5. Zaključak povodom razmatranja Izvješća o stanju provedbe Provedbenog plana unapređenja zaštite od požara na području grada Osijeka u 2024.

(Službeni glasnik Grada Osijeka br. 7/25)

6. Zaključak povodom razmatranja Izvješća o stanju zaštite od požara za područje grada Osijeka u 2024. (Službeni glasnik Grada Osijeka br. 7/25)
7. Plan djelovanja u području prirodnih nepogoda za područje grada Osijeka za 2026.

(Službeni glasnik Grada Osijeka br. 23/25)

8. Program javnih potreba za obavljanje djelatnosti Hrvatske gorske službe spašavanja, Stanica Osijek za 2026. (Službeni glasnik Grada Osijeka br. 24/25)
9. Procjenu rizika od velikih nesreća za područje grada Osijeka 
(Službeni glasnik Grada Osijeka br. 25/25)

Gradonačelnik je donio:

1. Plan vježbe civilne zaštite za područje grada Osijeka u 2025.

(Službeni glasnik Grada Osijeka br. 1/25)

2. Rješenje o sklapanju Ugovora o financiranju Programa javnih potreba za obavljanje

djelatnosti Hrvatske gorske službe spašavanja, Stanica Osijek za 2025.

(Službeni glasnik Grada Osijeka br. 1/25)

3. Odluku o izradi Procjene rizika od velikih nesreća za područje grada Osijeka

(Službeni glasnik Grada Osijeka br. 5/25)

4. Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje grada Osijeka u 2025.

(Službeni glasnik Grada Osijeka br. 8/25)

5. Plan aktivnog uključenja svih subjekata zaštite od požara na području grada Osijeka u 2025. (Službeni glasnik Grada Osijeka br. 8/25)
6. Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području grada Osijeka za 2025.

(Službeni glasnik Grada Osijeka br. 9/25)
7. Rješenje o imenovanju načelnika, zamjenika načelnika i članova Stožera civilne zaštite Grada Osijeka (Službeni glasnik Grada Osijeka br. 12/25)
8. Izvedbeni program zimske službe na održavanju nerazvrstanih cesta na području Grada Osijeka u zimskom razdoblju 2025./2026. (Službeni glasnik Grada Osijeka br. 21/25).

9. Operativni plan radova na održavanju pješačkih površina, biciklističkih staza, tramvajske pruge i perona javnog gradskog prijevoza na području Grada Osijeka u zimskom razdoblju 2025./2026. (Službeni glasnik Grada Osijeka br. 21/25).

10. Plan vježbe civilne zaštite za područje grada Osijeka u 2026. (Službeni glasnik Grada Osijeka br. 27/25)
11. Rješenje o imenovanju povjerenika i zamjenika povjerenika civilne zaštite za područje grada Osijeka (Službeni glasnik Grada Osijeka br. 27/25)
12. Rješenje o donaciji odvlaživača zraka Trotec TTK 170 S Gradskom društvu Crvenog križa Osijek (Službeni glasnik Grada Osijeka br. 27/25)

2. OPERATIVNE SNAGE SUSTAVA CIVILNE ZAŠTITE
2.1. Stožer civilne zaštite Grada Osijeka
Stožer civilne zaštite Grada Osijeka osnovan je Odlukom o osnivanju Stožera civilne zaštite Grada Osijeka (Službeni glasnik Grada Osijeka br. 12/16) i imenovan Rješenjem o
imenovanju načelnika, zamjenika načelnika i članova Stožera civilne zaštite Grada Osijeka

(Službeni glasnik Grada Osijeka 12/25).

Članovi Stožera civilne zaštite Grada Osijeka koji nisu završili program osposobljavanja za članove stožera civilne zaštite dužni su se osposobiti u organizaciji i po programu Ravnateljstva civilne zaštite.


2.2. Operativne snage vatrogastva 
Javna vatrogasna postrojba Grada Osijeka

Djelatnost Javne vatrogasne postrojbe Grada Osijeka (u daljnjem tekstu: JVP) definirana je člankom 31. Zakona o vatrogastvu  („Narodne novine“ br. 125/19,114/22 i 155/23) ( u daljnjem tekstu: Zakon) člankom 6. Odluke o osnivanju JVP i člankom 10. Statuta JVP i to:

1.  sudjelovanje u provedbi preventivnih mjera zaštite od požara i tehnoloških eksplozija

2.  gašenje požara i spašavanje ljudi i imovine ugroženih požarom i tehnološkom eksplozijom

3. pružanje tehničke pomoći u nezgodama i opasnim situacijama

4.  obavljanje drugih poslova u nesrećama, ekološkim i inim nesrećama

5. pružanje usluga vatrogasnih osiguranja i tehničke zaštite

6. pregled, servisiranje i ispitivanje vatrogasne i druge opreme iz djelatnosti

7. osposobljavanje i usavršavanje vatrogasnih kadrova

8. pripremanje i organizacija raznih seminara iz djelatnosti

9.  izdavanje knjiga, skripti i ostalih stručnih publikacija iz djelatnosti.

JVP djelatnosti iz točke 1. - 4. obavlja kao javnu službu,  djelatnosti iz točke 5. - 9. obavlja kao gospodarsku djelatnost te može obavljati i druge djelatnosti ako se one u manjem opsegu ili uobičajeno obavljaju uz djelatnost.

Djelatnosti koje se ne smatraju vatrogasnom djelatnošću JVP može obavljati suglasno posebnim propisima, ako se time ne umanjuje intervencijska spremnost JVP.

JVP može sudjelovati u vatrogasnim intervencijama izvan područja Grada Osijeka sukladno Zakonu i drugim važećim propisima, odgovarajućim planovima zaštite od požara, vatrogasnim i provedbenim planovima, vodeći računa da se osigura neprekidna nužna protupožarna zaštita Grada Osijeka.

U Javnoj Vatrogasnoj postrojbi Grada Osijeka na dan 31. prosinca 2025. godine bilo je zaposleno 95 radnika, a od toga 8 (8,42%) žena i 87 (91,58%) muškarca. koji su temeljem Pravilnika o unutarnjoj organizaciji i sistematizaciji radnih mjesta u Javnoj Vatrogasnoj postrojbi Grada Osijeka raspoređeni na radna mjesta.

 Svi radnici imaju zanimanje predviđeno Pravilnikom o unutarnjoj organizaciji i sistematizaciji radnih mjesta u JVP.

Od 89 djelatnika koji  imaju status operativnih vatrogasaca, 82 djelatnika je raspoređeno u 4 smjene koje obavljaju vatrogasno dežurstvo u turnusnom sustavu 12/24-12/48, dok 7 djelatnika nisu raspoređena u smjenskom sustavu već obavljaju poslove za nesmetani rad JVP.

Ovakvim načinom organizacije radnog vremena, za izlazak na intervenciju je u svako doba, tokom dana i noći, osiguran najkraći mogući rok izlaza na intervenciju od trenutka zaprimanja dojave.

Osposobljavanje

Tijekom 2025. godine izvedena je većina tema i taktičkih zadataka s radnicima JVP koje su vatrogasci dužni obraditi na temelju Pravilnika o izvođenju teoretske i praktične nastave u vatrogasnim postrojbama.

Prema Programu osposobljavanja instruktora/vježbatelja za Program osposobljavanja za rad sa zaštitnim napravama za disanje  osposobljeno je tri djelatnika za vježbatelja Programa osposobljavanja za rad sa zaštitnim napravama za disanje.

Osposobljavanje dva djelatnika po programu osposobljavanja Upravljanje vatrogasnih intervencija-modul V. Operateri

Pet djelatnika uspješno je završilo program osposobljavanja i položili stručni ispit za održavanje vatrogasnih aparata PASTOR TVA d.d.

JVP je opremljena i osposobljena za obavljanje  vatrogasne letačke operacije u kojima se koristi jedan ili više sustava bespilotnih zrakoplova (dron). Vatrogasne letačke operacije dijele se na aktivnosti, izviđanja i interveniranja i sve isključivo za potrebe vatrogasne intervencije.

JVP kao Operator  sustava bespilotnog zrakoplova (UAS) osposobila je dovoljan broj vatrogasaca koji će obavljati letačke operacije za potrebe sustava vatrogastva za potkategoriju A1-A3 sukladno Uredbi (EU) 2019/947  Europske komisije.

Vatrogasne intervencije

Vatrogasna intervencija je skup mjera, radnji i postupaka koje provode vatrogasne snage u vremenu od zaprimljene dojave do povratka u vatrogasnu postaju, na temelju zaprimljene dojave ili zapovjedi nadležnog vatrogasnog zapovjednika, zbog nastalog izvanrednog događaja.

Vatrogasne intervencije dijele se na požarne, tehničke, te ostale intervencije.

U Tablici 1.  prikazani su statistički podaci o broju, udjelu, vrstama intervencija u 2025. te u Tablici 2. prikazane su intervencije o pokazateljima za određene periode.

Tablica 2. Prikaz intervencije o pokazateljima za određene periode
	R. Br.
	Vatrogasne intervencije
	2025.
	2024.
	2023.
	2022.
	2021.
	2020.

	1.
	Požarna intervencija
	255
	251
	233
	292
	177
	124

	2.
	Tehnička intervencija
	213
	230
	260
	174
	175
	115

	3.
	Ostale intervencije
	18
	34
	12
	3
	5
	3

	
	UKUPNO
	486
	515
	505
	470
	357
	242


Značajnije vatrogasne intervencije u 2025. 

JVP je temeljem zapovjedi Glavnog vatrogasnog zapovjednika prema Planu redovne dislokacije vatrogasnih snaga, tehnike i sredstava upućivala 6 vatrogasaca u sjedište Državne intervencijske postrojbe – Divulje,  radi ispomoći vatrogasnim postrojbama priobalnog područja u gašenju i sprječavanju širenja požara otvorenog prostora tijekom ljetne požarne sezone. Dislokacije su se provodile u smjenama svakih 15 dana od lipnja do rujna. 

· 07. 08. 2025. Požar u ulici Sv. L.B. Mandića u bivšoj zgradi Panturista

· 29. 05. 2025. Požar stana u Krapinskom naselju sa dvije smrtno stradale osobe
Vatrogasna zajednica Grada  Osijeka

Vatrogasna zajednica Grada Osijeka (u daljnjem tekstu: VZG Osijek) nadležna je za sljedeće poslove:

· oblikuje vatrogasni sustav grada, područja odnosno općine sukladno vatrogasnom planu

· potiče aktivnosti u pogledu poboljšanja stanja zaštite od požara i provedbe vatrogasne djelatnosti

· priprema i provodi zadaće iz Programa aktivnosti u provedbi posebnih mjera zaštite od požara od posebnog interesa za Republiku Hrvatsku

· zastupa interese vatrogastva grada, područja odnosno općine

· vodi i redovito obnavlja baze podataka te očevidnika koje vatrogasna zajednica grada, područja odnosno općine prikuplja u skladu s odredbama ovoga Zakona i propisa donesenih temeljem ovoga Zakona

· sudjeluje u izradi prijedloga strategija, studija, smjernica, programa i provedbenih planova

· organizira i provodi vatrogasna natjecanja

· organizira javna savjetovanja i stručne skupove

· provodi prekograničnu suradnju u području vatrogastva

· koordinira aktivnosti oko uključivanja vatrogasnih postrojbi u sustav civilne zaštite

· obavlja i druge poslove koji su joj stavljeni u nadležnost posebnim propisima.

VZG Osijeka članica je Vatrogasne zajednice osječko-baranjske županije i Hrvatske vatrogasne zajednice. Kao članica županijske zajednice sudjeluje u radu njezinih tijela i stručnih odbora, promiče izmjenu iskustava i znanja te organizira sudjelovanje na nacionalnim savjetovanjima i natjecanjima.

Na području zajednice djeluje pet DVD-a, dva DVD-a u gospodarstvu i JVP koji su udruženi u VZG Osijeka. Broj operativnih vatrogasaca prikazan je u Tablici 3..

Tablica 3. Broj operativnih vatrogasaca u VZG Osijek 

	Naziv postrojbe
	Broj operativnih vatrogasaca 2023.
	Broj operativnih vatrogasaca 2024.
	Broj operativnih vatrogasaca 2025.

	JVP OSIJEK
	79
	87
	89

	DVD DONJI GRAD
	28
	24
	19

	DVD GORNJI GRAD
	28
	32
	18

	DVD RETFALA
	31
	25
	24

	DVD SARVAŠ
	16
	19
	17

	DVD OSIJEK TENJA
	28
	21
	19

	DVD HEP OSIJEK
	2
	10
	10

	DVD VODOVOD OSIJEK
	15
	24
	19

	UKUPNO:
	227
	242
	215


Osposobljavanje
U 2025. VZG Osijek održala je osposobljavanja vatrogasaca po: Programu temeljnog osposobljavanja dobrovoljnih vatrogasaca u kojem je 14. vatrogasaca završilo program i steklo zvanje „vatrogasac“.

Vatrogasne intervencije
Vatrogasna intervencija je skup mjera, radnji i postupaka koje provode vatrogasne snage u vremenu od zaprimljene dojave do povratka u vatrogasnu postaju, na temelju zaprimljene dojave ili zapovjedi nadležnog vatrogasnog zapovjednika, zbog nastalog izvanrednog događaja.

U sljedećim tablicama prikazani su statistički podaci o broju, udjelu, vrstama intervencija i ostalim značajnim pokazateljima za određene periode.

Vatrogasne postrojbe VZG Osijek sudjelovale su u 2025. godini na 588 intervencija, od čega su 305 požarne intervencije, 273 tehničkih intervencije. 

Vatrogasne intervencije u 2025. prikazane su Tablici 4..

Tablica 4.  Vatrogasne intervencije u 2025.

Ostale operativne aktivnosti (OOA) - omogućuje vođenje ostalih operativnih aktivnosti koje nisu intervencije; (vježbe, dežurstva, obavljanje gospodarske djelatnosti i dr.)

Broj ostalih vatrogasnih aktivnosti u 2025. prikazan je u Tablici 5..

Tablica 5. Broj ostalih vatrogasnih aktivnosti u 2025.
	Naziv postrojbe
	Ostale operativne aktivnosti u 2025.

	JVP OSIJEK
	2200

	DVD DONJI GRAD
	23

	DVD GORNJI GRAD
	133

	DVD RETFALA
	82

	DVD SARVAŠ
	11

	DVD OSIJEK TENJA
	4

	DVD VODOVOD 
	1

	UKUPNO:
	2454


2.3. Operativne snage Hrvatskog crvenog križa

DJELOVANJE U KRIZNIM SITUACIJAMA TIJEKOM 2025. GODINE

ZBRINJAVANJE RASELJENIH OSOBA IZ UKRAJINE

Za prihvat raseljenih osoba HCK GDCK Osijek tijekom 2025. godine angažirano je kroz sljedeće aktivnosti: 

· SLUŽBA TRAŽENJA – Aktivnosti Službe traženja i spajanja razdvojenih članova obitelji

· PSIHOSOCIJALNA PODRŠKA – Provedba aktivnosti Psihosocijalne podrške i integracije

· HUMANITARNA INTERVENCIJA – Prikupljanje, priprema i distribucija humanitarne pomoći raseljenim osobama iz Ukrajine

	PREGLED AKTIVNOSTI GDCK OSIJEK U RADU S RASELJENIM OSOBAMA IZ UKRAJINE- Izvještajno razdoblje: 1.1.2025. – 15.12.2025.

	Broj pruženih usluga Psihosocijalne podrške
	1.153

	Broj pruženih usluga Službe traženja
	8

	Ukupan broj angažiranih volontera na provedbi aktivnosti
	21

	Financijska vrijednost podijeljene materijalne humanitarne pomoći 
	14.591,92 EUR

	UKUPNO POMOGNUTIH OSOBA (mjesečni prosjek):
	133


AKCIJE TRAGANJA I SPAŠAVANJA NA VODI

	AKTIVNOST
	MJESTO
	DATUM

	Potražna akcija na rijeci Dravi – plovilo i tim od 3 osobe
	Osijek - Belišće
	09.07.2025.

	Potražna akcija na rijeci Dravi – plovilo i tim od 3 osobe
	Osijek - Nemetin
	09.07.2025

	Potražna akcija na rijeci Dravi – plovilo i tim od 3 osobe
	Osijek - Nemetin
	10.07.2025.

	Potražna akcija na rijeci Dunav – 1 osoba
	Vukovar
	06.10.2025.


ZAŠTITA I OČUVANJE ZDRAVLJA GRAĐANA 

PUČKA KUHINJA 

· Priprema i dostava toplih obroka za socijalno ugroženo stanovništvo 

· Broj obroka: 75.262; Broj korisnika: prosječno dnevno 310

· Pripreme za krizne situacije: 110 obroka

PROGRAM TU SMO ZA VAS 

· Obilazak starijih korisnika, dostava lijekova, namirnica, prijevoz korisnika kod liječnika

· Broj intervencija: 929
· Broj korisnika: 205

PRIPREMA ZA DJELOVANJE U KATASTROFAMA I KRIZNIM SITUACIJAMA

EDUKACIJE DJELATNIKA I VOLONTERA 
	NAZIV EDUKACIJE
	DJELATNIKA
	VOLONTERA

	Tečaj za sudjelovanje u međunarodnim operacijama civilne zaštite
	2
	4

	Edukacija Mentalno zdravlje i psihosocijalna podrška u antropogenim katastrofama  
	1
	-

	Trening za trenere za terenske jedinice mladih HCK
	-
	2

	Edukacija Osnaživanje za mentalno zdravlje zajednice
	1
	1

	Edukacija kratka strateška konzultacija za mentalno zdravlje
	-
	1

	Osposobljavanje za članove interventnih timova
	1
	6

	Tečaj za osposobljavanje spasilaca za rad na bazenu
	-
	8

	Tečaj za obnovu licence za spašavanje života na vodi
	-
	16

	IFRC/HCK PER (Preparedness for emergency response) 
	1
	-

	"Smanjenjem rizika i znanjem do sigurnije škole"
	1
	-

	Edukacija na temu „Međunarodne operacije u sklopu Mehanizma Unije za civilnu zaštitu“, edukacija od strane Ravnateljstva Civilne zaštite
	1
	-

	BSAFE sigurnosni trening, trening sa upoznavanjem sa propisanim sigurnosnim procedurama na međunarodnim misijama
	1
	-

	Trening razmjene iskustva o metodama osposobljavanja interventnih timova
	2
	


UVJEŽBAVANJE DJELATNIKA I VOLONTERA
	PRIPREME ZA DJELOVANJE U KATASTROFAMA - VJEŽBE
	MJESTO I DATUM
	DJELATNICI
	VOLONTERI

	Vježba civilne zaštite Laslovo 2025
	Laslovo, 29.04.2025.
	2
	4

	Vježba DVD-a Hrastin
	Hrastin, 03.05.2025.
	-
	3

	Vježba članova Specijalističkog interventnog tima za spašavanje na vodi u otežanim uvjetima i djelovanje u poplavama
	Osijek, 10.05.2025.
	1
	4

	Vježba članova Specijalističkog interventnog tima za spašavanje na vodi u otežanim uvjetima i djelovanje u poplavama
	Bizovac, 28.06.2025.
	1
	3

	Nacionalna vježba specijalističkih interventnih timova za spašavanje života na vodi u otežanim

uvjetima
	Vukovar, 03. – 05.10.2025.
	1
	1

	Vježba operativnih snaga sustava civilne zaštite Osječko-baranjske županije „Aljmaš 2025.“
	Aljmaš, 16.10.2025.
	12
	6

	Vježba civilne zaštite Čepin 
	Livana, 25.11.2025.
	4
	3


PREVENTIVNE AKTIVNOSTI I EDUKACIJA GRAĐANSTVA 

	NAZIV
	DATUM
	BROJ SUDIONIKA

	Radionica "Priprema za djelovanje u katastrofama" - OŠ Jagode Truhelke 
	09.01.2025.
	60

	Radionica "Priprema za djelovanje u katastrofama" - DV Ogledalce Ernestinovo
	30.01.2025.
	25

	Predavanje za pripadnike operativnih snaga civilne zaštite "Briga o mentalnom zdravlju u kriznim situacijama"
	09.10.2025.
	14

	Mala škola prve pomoći i Set2Go – priprema ruksaka za krizne situacije
	20.02.2025.
	45

	Mala škola prve pomoći i Set2Go - priprema ruksaka za krizne situacije
	11. – 12.04.2025.
	60

	Set2Go -  priprema ruksaka za krizne situacije za starije osobe
	14.04.2025.
	102

	Set2Go -  priprema ruksaka za krizne situacije za starije osobe
	23.04.2025.
	88

	Set2Go -  priprema ruksaka za krizne situacije za starije osobe
	11.05.2025.
	100

	Mala škola prve pomoći i Set2Go - priprema ruksaka za krizne situacije
	15.05.2025.
	80

	Tečaj prve pomoći za građanstvo
	07.06.2025.
	15

	Prva pomoć – preventivna akcija za bicikliste i romobiliste
	28.06.2025.
	30

	Mala škola prve pomoći i Set2Go - priprema ruksaka za krizne situacije – sajam DEFCROS 2
	12.09.2025.
	20

	Mala škola prve pomoći i Set2Go -  priprema ruksaka za krizne situacije za građanstvo
	13.09.2025.
	40

	Tečaj prve pomoći za članove Državne intervencijske postrojbe 
	21.09.2025.
	15

	Set2Go -  priprema ruksaka za krizne situacije za starije osobe
	10.10.2025.
	95

	Set2Go -  priprema ruksaka za krizne situacije za starije osobe
	20.10.2025.
	98

	Radionica "Priprema za djelovanje u katastrofama" - OŠ Jagode Truhelke
	28.10.2025.
	15

	Edukacija osnovnih postupaka prve pomoći -Hrvatski savez CB radioklubova, Zagreb
	07.11.2025.
	25

	Radionica Pripreme za djelovanje u katastrofama u OŠ Grigor Vitez
	12.11.2025.
	20


RESURSI S KOJIMA SE TRENUTNO RASPOLAŽE

· posebno obučeni volonteri za procjenu situacije i pročišćavanje vode i  ITT komunikaciju – 2

· posebno obučeni volonteri za spašavanje u poplavama – 7

· djelatnici i volonteri za pružanje pomoći u poplavljenim područjima - 4

· posebno obučeni djelatnici i volonteri za psihosocijalnu pomoć – 5

· posebno obučeni djelatnici za program Službe traženja – 2

· Broj članova interventnog tima - 18

· Instruktor za osposobljavanje članova interventnih timova – 1 

· odore za članove Interventnog tima

· posebno dizajnirana odjela za spašavanje u poplavama i iz rijeka – 6 kom

· vježbenički AVD (automatski vanjski defibrilator) – 1 kom

· radiostanice - ICOM IC-F1000 – 8 kom

· ronilačko odijelo BARE – 15 kom

· pomoćni ležajevi – 20 kom

OPREMA
- šator do 30 m2 – 1 kom

- vozila: 

· 4 osobna vozila Dacia Jogger

· 1 teretno vozilo Dacia Dokker

· 1 osobno vozilo Dacia Sandero

· 1 osobno vozilo Dacia Duster

· 2 teretna kombi vozila Citroen Jumper

· 1 teretno vozilo Renault Furgon Express

· 1 auto prikolica

· čamac za spašavanje i traganje Whaly

· 1 električni viličar

· 2 paletna viličara

· Informatička oprema

PLAN NABAVE OPREME U 2026.

	r.b.
	NAZIV ROBE / USLUGE
	JED. MJER.
	KOL.
	JED. CIJENA
EUR (S PDV-om)
	UKUPNO
EUR (S PDV-om)

	1.
	Isušivači vlage
	kom
	10
	€ 10.000
	€ 10.000

	2.
	OO - Cipele – Bestard
	kom
	6
	€ 207,05
	€ 1.242,29

	3.
	ZO - Radiostanice - WISENT Kofer za alat XL
	kom
	1
	€ 45,13
	€ 45,13

	4.
	Pagoda
	kom
	1
	€ 500,00
	€ 500,00


2.4. Operativne snage Hrvatske gorske službe spašavanja

 Temeljem Programa javnih potreba za obavljanje djelatnosti Hrvatske gorske službe spašavanja, Stanica Osijek za 2025. (Službeni glasnik Grada Osijeka br. 24/24) utvrđene su  javne potrebe Hrvatske gorske službe spašavanja, Stanica Osijek za 2025.
Hrvatska gorska služba spašavanja, Stanica Osijek podnosi u 2026. izvješće o ispunjavanju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2025.
2.5. Udruge

Odlukom o osnivanju operativnih snaga sustava civilne zaštite Grada Osijeka (Službeni glasnik Grada Osijeka br. 12/16) određene su udruge kao dio operativnih snaga.

Udruge u 2025. nisu bile angažirane.

2.6. Postrojbe i povjerenici i zamjenici povjerenika civilne zaštite

2.6.1. Postrojbe civilne zaštite

Sukladno članku 33. stavku 1. Zakona, za sudjelovanje u mjerama i aktivnostima u sustavu civilne zaštite postrojbe civilne zaštite osnivaju se temeljem Procjene rizika kao i imenovanje povjerenika civilne zaštite.

Procjenom rizika, procjenjujući osnovne prioritetne rizike i dopunski prioritetni rizik kao tolerirani i prihvatljivi rizik zaključeno je da nema potrebe osnivanja postrojbi civilne zaštite u sadašnjim uvjetima.

Identificiranim i procijenjenim rizicima kapaciteti za reagiranje  u otklanjanju prihvatljivih posljedica velikih nesreća za život, gospodarstvo i društvenu stabilnost i politiku  temeljit će se na kapacitetima redovnih i namjenski ustrojenih stručnih službi i organizacija, kao i kapacitetima pravnih osoba u sustavu civilne zaštite na području grada Osijeka sa osnovnim osloncem na pravne osobe u vlasništvu i suvlasništvu Grada Osijeka.

Procjenom rizika je prepoznato da je takav način budućeg vođenja politike smanjenja rizika i odgovaranja na rizike ukupno racionalniji, ustroj stručniji i jednostavniji, vremenski praktičniji i financijski prihvatljiviji.

2.6.2.  Povjerenici i zamjenici povjerenika civilne zaštite

Povjerenici civilne zaštite i njihovi zamjenici  imenovani su Rješenjem  o imenovanju povjerenika i zamjenika povjerenika civilne zaštite  za područje grada Osijeka (Službeni glasnik Grada Osijeka br. 27/25). Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

2.7. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.
2.8. Pravne osobe u sustavu civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Osijeka (Službeni glasnik Grada Osijeka br. 12A/16, 18/18 i 2/20).

2.8.1. VODOVOD-OSIJEK d.o.o., Osijek 

Pravna osoba koja se bavi djelatnošću javne vodoopskrbe na području grada Osijeka, VODOVOD-OSIJEK d.o.o., nadležna je za hidrantsku mrežu za gašenje požara. Vodovod Osijek d.o.o. održava ukupno 3544 hidranta. 

Duž vodoopskrbne mreže na području grada Osijeka raspoređen je 2380 hidrant, od toga je 1455 nadzemnih i 925 podzemnih hidranata. Broj i vrsta hidranata za pojedina naselja na području grada Osijeka prikazan je u Tablici 6.
Tablica 6. Broj i vrsta hidranata za pojedina naselja na području grada Osijeka
	RB
	Naselje
	Broj hidranata
	NH
	PH

	1
	Brijest
	32
	15
	17

	2
	Briješće
	49
	24
	25

	3
	Josipovac
	138
	55
	83

	4
	Klisa
	35
	35
	0

	5
	Livana
	32
	13
	19

	6
	Osijek
	1584
	1021
	563

	7
	Podravlje
	14
	6
	8

	8
	Sarvaš
	78
	53
	25

	9
	Tenja
	258
	173
	85

	10
	Tvrđavica
	17
	6
	11

	11
	Višnjevac
	143
	54
	89

	
	Ukupno
	2380
	1455
	925


Tijekom 2025. godine vršeno je proljetno i jesensko ispiranje vodoopskrbne mreže. Tijekom ispiranja utvrđuju se nedostaci na podzemnim i nadzemnim hidrantima, koji se nakon ispiranja sustavno otklanjaju. Podaci o svakom hidrantu unose se u bazu podataka, čime se omogućava konstantno  praćenje ispravnosti hidrantske mreže kroz ažuriranje promjena vezanih za utvrđivanje i otklanjanje kvarova. Djelatnici RJ Vodoopskrbna mreža svakodnevno prate i očitavaju tlakove u vodoopskrbnom sustavu pomoću nadzorno-upravljačkog sustava (NUS čvorova) u dnevnom i noćnom režimu, kako bi potvrdili postojanost neophodnog tlaka u hidrantskoj mreži. 

Na području grada Osijeka je u 2025. godini, izvršeno i redovno godišnje ispitivanje hidranata na tlak i protočne količine od strane akreditiranog tijela te je  ishođeno Uvjerenje o ispravnosti hidrantske mreže. Ispitivanje je izvršeno u svrhu osiguravanja neophodnih uvjeta reguliranih Pravilnikom o provjeri ispravnosti stabilnih sustava zaštite od požara i Pravilnikom o hidrantskoj mreži za gašenje požara. Redovno godišnje ispitivanje hidranata na tlak i protočne količine te ishođenje Uvjerenja o ispravnosti hidrantske mreže izvršeno je za svako naselje kojem tvrtka VODOVOD-OSIJEK d.o.o. isporučuje pitku vodu.

Udaljenost dva susjedna hidranta na dijelovima gdje su ugrađeni usklađena je s važećim propisima.

2.8.2. UNIKOM d.o.o., Osijek

Na odlagalištu otpada Lončarica Velika primjenjuju sve odredbe Pravilnika o odlagalištima otpada, kao i drugi propisi kojima se regulira zaštita na radu i zaštita od požara.

Odlagalište je ograđeno uz 24-satno dežurstvo. Odlagalište se redovno zatrpava slojevima zemlje, redovno se vrši monitoring i mjerenje plinova od za to ovlaštene ustanove te su svi parametri ispod dopuštene granice. Zadnji nadzor od strane inspektora zaštite od požara, eksploziva i oružja Službe inspekcijskih poslova PU CZ Osijek izvršen je 16. svibnja 2025. godine kojim je utvrđeno da se poštuju svi propisi iz područja zaštite od požara.

Na odlagalištu se nalaze strojevi: bager Caterpillar 320CLN Hammer, kompaktor Landfill-Tana G-290 i buldožer Liebherr PR 734 LGP.

Protupožarni aparati su postavljeni u dovoljnom broju (6 protupožarnih aparata S-9 i 2 protupožarna aparata S50 za početno gašenje požara) i redovito se pregledavaju. 

3. ELEMENTARNE NEPOGODE NA PODRUČJU GRADA OSIJEKA

Županica Osječko-baranjske županije dana 26. kolovoza 2025. proglasila prirodnu nepogodu sušu na području grada Osijeka.

4.  FINANCIRANJE SUSTAVA ZAŠTITE I SPAŠAVANJA NA PODRUČJU GRADA OSIJEKA
Iz Proračuna Grada Osijeka za 2025. godinu po pozicijama koje su od interesa za sustav civilne zaštite i u provođenju aktivnosti pravnih osoba, službi i udruga koje se u okviru svoje djelatnosti bave određenim vidovima civilne zaštite izdvojena su financijska sredstva koja će biti prikazana u Godišnjem izvještaju o izvršenju Proračuna Grada Osijeka u 2025.

5. PREVENTIVNE AKTIVNOSTI NA PODRUČJU GRADA OSIJEKA
Dana 31.ožujka 2025. na Uređaju za pročišćavanje otpadnih voda (UPOV) u naselju Nemetin održana je vježba evakuacije i spašavanja radnika iz radnih prostorija, u kojoj su osim djelatnika Vodovoda d.o.o.  sudjelovali i JVP Osijek, DVD Donji grad, DVD Tenja, DVD Sarvaš, DVD Gornji grad, DVD Retfala. Vježba evakuacije i spašavanja uspješno je odrađena. UPOV je objekt od velikog ekološkog značaja za sustav odvodnje, rijeku Dravu i zaštićena područja dunavskog sliva.

Dana 3. i 4. travnja 2025. u Osijeku održana je Konferencije “Civilna zaštita i sigurnost gradova” (SIGG), koja je okupila više od 150 sudionika, uglednih stručnjaka za sigurnost, predstavnike lokalne i nacionalne vlasti te operativne snage civilne zaštite. Na Konferenciji se raspravljalo o aktualnim temama vezanim uz urbanu, nacionalnu i protupožarnu sigurnost, upravljanje krizama te uloga novih tehnologija u osiguravanju sigurnijih zajednica. Konferencija je obuhvatila stručna izlaganja, panel rasprave i teme poput jačanja otpornosti sustava, zaštite od tehnoloških i prirodnih katastrofa, Smart City projekata i primjene umjetne inteligencije. Cilj konferencije je bio osnažiti gradove u suočavanju s ključnim sigurnosnim izazovima.
Dana 4.studenog 2025. u prostorijama DVD Gornji Grad održan je radni sastanak o spremnosti sustava civilne zaštite u zimskom periodu 2025./26.

6. ZAKLJUČNO

Operativne snage i pravne osobe u sustavu civilne zaštite Grada Osijeka preventivno, pravodobno i učinkovito su odgovorile na sve zadaće koje su im stavljene u nadležnost sukladno njihovim djelatnostima i operativnoj spremnosti.

KLASA: 240-01/26-04/3
URBROJ: 2458-1-04-04/5-26-

Osijek, siječanj 2026.

